Κατά κανόνα ο φορέας ιδιοκτησίας τους. Έτσι, ηεκμετάλλευση των δημοσίων δασών γίνεται από το ελληνικό δημόσιο. Μέχρι το 1986 δύο

συστήματα εκμετάλλευσης των δημοσίων δασών εφαρμόζονται στην ελληνική δασοπονία.

Το ένα με αυτεπιστασία, στα πλαίσια της Κρατικής Εκμετάλλευσης Δασών (ΚΕΔ) από τις

κατά τόπους Δασικές Υπηρεσίες, και το άλλο με μίσθωση της παραγωγής του δάσους

(λήμματος) από τους δασικούς συνεταιρισμούς εργασίας, ή κατόπιν δημοπρασίας σε

ενδιαφερόμενους μισθωτές (Παπασταύρου 2006).

Από το 1987 και σύμφωνα με το άρθρο 74 του Ν. 1541/1985, του Π.Δ 126/1986 και του Ν.

2169/1993, εισάγεται στα δημόσια δάση ένα νέο (τρίτο) σύστημα εκμετάλλευσης, με το

οποίο η εκμετάλλευση των δασών παραχωρείται στους Αγροτικούς Δασικούς

Συνεταιρισμούς καταβάλλοντας ποσοστά επί των τιμών πώλησης των δασικών προϊόντων και

ανεξάρτητα από το είδος του προϊόντος υπέρ του Κεντρικού Ταμείου Γεωργίας,

Κτηνοτροφίας και Δασών και υπέρ των Οργανισμών Τοπικής Αυτοδιοίκησης, στα διοικητικά

όρια των οποίων υπάγεται το δάσος, το τμήμα ή η συστάδα. Φορέας εκμετάλλευσης των μη

δημοσίων δασών είναι οι δασοκτήμονες. Τα συστήματα εκμετάλλευσης είναι είτε με

εκμίσθωση, είτε κατ’ αποκοπή, είτε με ημερομίσθιο και συμμετέχουν ξυλέμποροι,

ξυλοβιομηχανίες και Αγροτικοί Δασικοί Συνεταιρισμοί (Koutroumanidis et al. in press).

Η παραγωγή βοσκήσιμης ύλης αποτελεί παραδοσιακή και εκτεταμένη χρήση των δασών και

των δασικών εκτάσεων. Οι εκτάσεις αυτές αποτελούν βασικό παραγωγικό συντελεστή για

την εκτατική κτηνοτροφία συμβάλλοντας στην ανάπτυξη της.

Η παραγωγή ρητίνης από τα δάση της χαλεπίου και τραχείας πεύκης έχει χάσει τη σημασία

που είχε τα παλαιότερα χρόνια και η παραγωγή έχει ελαχιστοποιηθεί.

Τέλος η άσκηση του κυνηγιού συμβάλλει σημαντικά στην περιφερειακή ανάπτυξη της χώρας

καθώς οι 250.000 κυνηγοί δημιουργούν ένα σημαντικό κύκλο εργασιών (εμπόριο ειδών

κυνηγιού, μέσα μετακίνησης, άδειες κυνηγιού).

Η δασική αναψυχή μπορεί να χαρακτηριστεί ως η πλέον σημαντική ωφέλεια και προσφορά

των δασών και των δασικών εκτάσεων στο κοινωνικό σύνολο και κυρίως στους κατοίκους

των αστικών περιοχών. Η δασική αναψυχή αποτελεί χαρακτηριστική περίπτωση έμμεσης

ωφέλειας εκ μέρους των δασών και των δασικών εκτάσεων, της οποίας η αποτίμηση11

παρουσιάζει σημαντικές δυσκολίες με αποτέλεσμα και τη δύσκολη προσέλκυση σχετικών

αναπτυξιακών πόρων. Τα πρώτα έργα δασικής αναψυχής πραγματοποιήθηκαν στις αρχές της

δεκαετίας του 1980 και αφορούσαν επεμβάσεις ήπιας μορφής (θέσεις θέας, μονοπάτια, χώροι

υπαιθρίου γεύματος, κιόσκια, παιδικές χαρές κλπ). Σήμερα τα έργα συνεχίζονται με

χαμηλότερους όμως ρυθμούς αν και οι ανάγκες και η ζήτηση για δασική αναψυχή αυξάνονται

συνεχώς και αναμένεται να αυξηθούν περισσότερο εξαιτίας των συνθηκών εργασίας και

διαβίωσης.

Τα ελληνικά δασικά οικοσυστήματα εκτός από την αναπτυξιακή και πολιτισμική τους

διάσταση χαρακτηρίζονται και από την πολύ σημαντική οικολογική τους λειτουργία. Βασικά

στοιχεία του περιβαλλοντικού ρόλου των δασών της χώρας είναι η προστασία των δασικών

και γεωργικών εδαφών, καθώς και των εγγειοβελτιωτικών, υδροηλεκτρικών και άλλων έργων

υποδομής με την κατάλληλη διαχείριση της βλάστησης των λεκανών απορροής των

χειμάρρων και την εκτέλεση των κατάλληλων έργων. Επίσης η προστασία του φυσικού

περιβάλλοντος, της άγριας πανίδας και χλωρίδας, η βελτίωση της ποιότητας του αέρα και του

κλίματος (Arabatzis, forthcoming)

ι ωφέλειες των δασών μπορούν να ταξινομηθούν στις ακόλουθες κατηγορίες (Kreysa 1987,

Samel 1989a και 1989b):

1) Παραγωγή ξυλωδών προϊόντων, για την βιομηχανία και βιοτεχνία πριστής ξυλείας,

χαρτοποιϊας και ξυλοπλακών για καυσόξυλο, για εργαλεία και για ποικίλες

εφαρμογές ή κατασκευές.

2) Παραγωγή μη ξυλωδών προϊόντων, όπως ειδών διατροφής (καρποί, μέλι, κρέας

κ.λ.π), ζωοτροφών, μαλλιού και δέρματος, φλοιού και δεψικών ουσιών,

Χριστουγεννιάτικων δέντρων, φυλλώματος και διακοσμητικών ειδών, φελλού

ρητίνης και άλλων.

3) Προστατευτικές λειτουργίες και υπηρεσίες για το ανθρώπινο περιβάλλον (Επιτροπή

των Ευρωπ. Κοινοτήτων, Κωτούλας συν. 1989α και 1989β).

4) Εξασφάλιση δυνατοτήτων αναψυχής και τουρισμού.

Σε αυτές τις ωφέλειες του δάσους πρέπει να προστεθούν ακόμη η σημαντική προσφορά

θέσεων εργασίας και η εξασφάλιση εισοδήματος από τα διάφορα έργα και τις δασοπονικές

δραστηριότητες σε οριακούς παραδασόβιους πληθυσμούς (Ευθυμίου 1982).21

Δασική κάρπωση στην Ελλάδα

Η δασική κάρπωση με την έννοια της εκμεταλλεύσεως και αξιοποιήσεως του ξύλου αποτελεί

ακόμη μια πολύ σημαντική αποστολή στα πλαίσια των δασοπονικών δραστηριοτήτων, παρ’

όλη τη μεταβολή (στην αξιολόγηση) των λειτουργιών του σύγχρονου δάσους των πολλαπλών

σκοπών.

Αυτή η σημασία ανάγεται βασικά στα ακόλουθα επιχειρήματα:

- Η κάρπωση του ξύλου είναι αποφασιστικός δασοκομικός χειρισμός.

- Η κάρπωση του ξύλου είναι από τη μια μεριά η σπουδαιότερη θέση κόστους και από την

άλλη η αποφασιστικότερη πηγή εσόδων για την δασοπονική εκμετάλλευση.

- Η κάρπωση του ξύλου είναι η βάση υπάρξεως για μια καλά διαρθρωμένη ξυλοπονία.

Από αυτούς τους λόγους εξηγείται γιατί οι δασικοί φρόντιζαν πάντοτε για ένα συνεχή και

ορθολογικό τρόπο εκμετάλλευσης των δασών.

Το Κτηματολόγιο είναι αναγκαίο για τους εξής λόγους:

► Διευκολύνει και απλουστεύει τη μεταβίβαση της ακίνητης περιουσίας. Οι

αγοραπωλησίες θα γίνονται με άμεσο τρόπο και δε θα χρειάζεται πλέον να ανατρέχει κάποιος

στον ιδιαίτερα χρονοβόρο και δαπανηρό «έλεγχο τίτλων». Έτσι, θα τονωθεί η αγορά και

συγχρόνως θα μειωθούν στο ελάχιστο τα έξοδα και ο χρόνος για κάθε μεταβίβαση.

► Καταγράφει με ακρίβεια και προστατεύει τη διαχείριση της δημόσιας γης. Θα ξέρει η

Πολιτεία τι της ανήκει και θα «εξαφανιστεί» το ιδιαίτερα ανθηρό και προσοδοφόρο

επάγγελμα των καταπατητών. Το Δημόσιο θα μπορέσει να αξιοποιήσει και να διαχειριστεί

αποτελεσματικά την τεράστια περιουσία του.35

► Διασφαλίζει την άμεση και ασφαλή διαδικασία των απαλλοτριώσεων και των

αποζημιώσεων. Εφόσον θα είναι γνωστός ο ιδιοκτήτης κάθε κομματιού γης, θα συντομεύουν

οι διαδικασίες απαλλοτριώσεων και αποζημιώσεων, για την περαίωση των οποίων ο χρόνος

που απαιτείται, είναι πολλές φορές ίσος ή και μεγαλύτερος από το χρόνο κατασκευής

κάποιου έργου.

► Καταγράφει τις δημογραφικές τάσεις και τα κοινωνικοοικονομικά δεδομένα σε

συγκεκριμένο χώρο και χρόνο. Η απόκτηση και ανάκτηση αντικειμενικών στατιστικών

στοιχείων σε αυθεντική σχέση με συγκεκριμένη περιοχή, θα δώσει την ασφάλεια στους

υπολογισμούς των εκτιμήσεων για τις κοινωνικές και οικονομικές επιπτώσεις κάθε

αναπτυξιακού έργου.

► Εξασφαλίζει ένα εργαλείο προγραμματισμού για διαχειριστικά μέτρα στην οικονομία

του φυσικού χώρου και την αποτελεσματική διαχείριση των φυσικών πόρων, ιδιαίτερα για

περιβαλλοντικούς και οικολογικούς σκοπούς.

► Αποτελεί ένα βασικό εργαλείο για την επιχείρηση χωροταξικής ανασυγκρότησης της

χώρας, καθώς θα ανακοπεί η δραματική υποβάθμιση του περιβάλλοντος γενικά και

ειδικότερα σε περιοχές αυθαίρετης δόμησης, σε ευαίσθητες δασικές περιοχές, σε ενεργές και

ανενεργές πολεοδομικές ενότητες, σε περιοχές ιδιαίτερου φυσικού κάλλους, σε ιστορικούς

τόπους κλπ.

► Συμβάλλει αποφασιστικά στη χάραξη αγροτικής πολιτικής, ειδικότερα στις

προσοδοφόρες και αποδοτικές για εκμετάλλευση γεωργικές εκτάσεις.

► Διευκολύνει την απλοποίηση και την αντικειμενοποίηση βασικών εργασιών του

Δημοσίου και των οργανισμών τοπικής αυτοδιοίκησης. Κυρίως διευκολύνει εργασίες

ιδιαίτερης γραφειοκρατικής δομής, από την απλοποίηση είσπραξης τελών μέχρι την

αντικειμενοποίηση των φόρων της ακίνητης περιουσίας.

Το Εθνικό Κτηματολόγιο είναι θεμελιώδες έργο για την Ελλάδα με το οποίο, μεταξύ των

άλλων, επιτυγχάνεται:

­ Οριστική, χωρίς αμφισβητήσεις, κατοχύρωση της ιδιοκτησίας των πολιτών.

­ Αμετάκλητη οριοθέτηση της δημόσιας και δημοτικής περιουσίας, των δασών και του

αιγιαλού.

­ Περιορισμός της γραφειοκρατίας και απλοποίηση των διαδικασιών στις μεταβιβάσεις της

ακίνητης περιουσίας.

­ Ενίσχυση της διαφάνειας και της ασφάλειας στις μεταβιβάσεις της ακίνητης περιουσίας.

­ Βελτίωση της προστασίας του περιβάλλοντος με περιορισμό των καταπατήσεων και της

αυθαιρεσίας.

Όπως σε κάθε μεγαλεπίβολο έργο ή έργο πνοής όπως συνηθίζεται να λέγεται έτσι και για ένα

σύγχρονο Κτηματολόγιο χρειάζεται να υλοποιηθούν μία σειρά από υποστηρικτικά έργα, που

εισάγουν μία νέα διαχειριστική προσέγγιση και αξιοποιούν τις πρόσφατες εξελίξεις της

τεχνολογίας, είναι να οργανωθεί και να προετοιμαστεί αποτελεσματικότερα και

οικονομικότερα η συνέχιση και ολοκλήρωση της σύνταξης του Εθνικού Κτηματολογίου στη

Χώρα. Αυτά είναι τα ακόλουθα:

- Δημιουργία του Ελληνικού Συστήματος Εντοπισμού (HEPOS).

- Ψηφιοποίηση και μετατροπή υφισταμένων χαρτών / μητρώων.

- Ψηφιοποίηση στοιχείων των αναδασμών και διανομών για όλη τη Χώρα.

- Ψηφιακή βάση δεδομένων των «ενεργών» τίτλων των υποθηκοφυλακείων των αστικών

περιοχών.

- Ψηφιοποίηση του Κτηματολογίου της Δωδεκανήσου.

- Παραγωγή ενιαίων εθνικών χαρτογραφικών υποβάθρων.

- Συλλογή ενδεικτικών στοιχείων για τη διευκόλυνση της διαδικασίας κτηματογράφησης.

- Ανάπτυξη της πληροφορικής υποδομής.

Η Κτηματολόγιο Α.Ε. υλοποιεί μια σειρά υποστηρικτικών έργων στο Επιχειρησιακό

Πρόγραμμα «Κοινωνία της Πληροφορίας» του Γ΄ ΚΠΣ με τίτλο «Υποδομή Δεδομένων και

Τεχνολογίας Πληροφοριών για ένα σύγχρονο Κτηματολόγιο».

Όπως είναι εύκολα κατανοητό, η ενδεδειγμένη λύση είναι μια ενδιάμεση προσέγγιση. Ο

δασοκομικός χειρισμός θα πρέπει να αποβλέπει στη μέγιστη δυνατή οικολογική ισορροπία

και σταθερότητα με ταυτόχρονη επιδίωξη του μέγιστου δυνατού οικονομικού αποτελέσματος

ή η επιδίωξη του μέγιστου δυνατού αποτελέσματος να γίνεται μέσα στο πλαίσιο της

εξασφάλισης μιας υψηλής οικολογικής ισορροπίας και σταθερότητας (Ντάφης 1986).

Για την επίτευξη των στόχων της η Δασοκομία χρησιμοποιεί, στις περισσότερες περιπτώσεις,

ως μέσο τη ρύθμιση του αυξητικού χώρου των επιμέρους δέντρων αλλά και ολόκληρων

ομάδων δέντρων ή και μεγαλύτερων σχηματισμών. Ως αυξητικός χώρος θεωρούνται όλοι οι

παράγοντες οι οποίοι είναι απαραίτητοι για την αύξηση των φυτών, όπως το φως, το CO 2 , το

νερό, τα θρεπτικά στοιχεία κ.ά. (Oliver και Larson 1996). Στην πράξη, η ρύθμιση του

αυξητικού χώρου σχετίζεται με τη ρύθμιση του χώρου που καταλαμβάνουν τα δέντρα. Ο

χώρος αυτός αποτελείται από τον υπέργειο χώρο, που καταλαμβάνουν (κυρίως) οι κόμες των

δέντρων, και τον υπόγειο χώρο όπου αναπτύσσεται το ριζικό τους σύστημα. Αν και στις

αναδασώσεις και στο στάδιο εγκατάστασης των νεαρών ατόμων σε ένα δάσος είναι δυνατόν

να ρυθμίσουμε τον αυξητικό χώρο με την προσθήκη νεαρών φυτών μέσω σποράς ή

φύτευσης, στο μεγαλύτερο μέρος του κύκλου ζωής ενός δάσους αυτό δεν είναι εφικτό. Στις

περισσότερες περιπτώσεις οι δασοκομικοί χειρισμοί δε στοχεύουν στην κατάληψη του

διαθέσιμου αυξητικού χώρου μέσω σποράς ή φύτευσης, αλλά στην αναδιανομή του

αυξητικού χώρου μέσω της απομάκρυνσης επιλεγμένων δέντρων. Για το λόγο αυτό το κύριο

εργαλείο της Δασοκομίας είναι η <<λελογισμένη υλοτομία>>, η οποία αποτελεί το κύριο

μέσο επέμβασης για τη διαμόρφωση της κατάλληλης δομής σε ένα δάσος (Ντάφης 1986).

Σε όλους σχεδόν τους δασοκομικούς χειρισμούς, τόσο σε αυτούς που σχετίζονται με την

καλλιέργεια όσο και σε αυτούς που αποσκοπούν στην αναγέννηση των δασών, η υλοτομία

των δέντρων αποτελεί το κυρίαρχο όργανο εφαρμογής τους. Η υλοτομία δηλαδή δεν

αποσκοπεί μόνο στην απόληψη ξύλου, όπως πιθανόν πιστεύεται από πολλούς, αλλά είναι το

κυρίαρχο, μέσο επίτευξης πολυάριθμων δασοκομικών στόχων.

Η άσκηση της Δασοκομίας απαιτεί συνδυασμό γνώσεων από πλήθος επιστημονικών

αντικειμένων, όπως οικολογικών, βιολογικών αλλά και τεχνικών. Σύμφωνα με τους Smith

κ.ά. (1997), η Δασοκομία είναι μια εφαρμοσμένη επιστήμη, στο πλαίσιο της οποίας αν δεν

υπάρχει η πλήρης γνώση, η Δασοκομική πράξη θα πρέπει να δράσει με βάση την υπάρχουσα

γνώση και μετά από αναλυτική σκέψη και κρίση. Παράλληλα, οι δασολόγοι θα πρέπει να

παρατηρούν τα δασικά οικοσυστήματα, όπως και την επίδραση προηγούμενων δασοκομικών

επεμβάσεων και να ανταλλάσσουν πληροφορίες, ώστε τα ενδεχόμενα λάθη του παρελθόντος

να διορθώνονται και νέες δασοκομικές μέθοδοι να δημιουργούνται.

160/1985, τ. Α΄), το παραλιακό δάσος Νικοπόλεως, Μύτικα Πρέβεζας (ΦΕΚ 183/1977, τ.  
Δ΄), τα δάση της νήσου Σκιάθου Μαγνησίας (ΦΕΚ 248/1977, τ. Δ΄), τα στενά Νέστου  
Καβάλας – Ξάνθης (ΦΕΚ 283/1977, τ. Δ΄), το δάσος Εθνικής Ανεξαρτησίας Καλαβρύτων  
Αχαϊας (ΦΕΚ 404/1977, τ. Δ΄), το περιαστικό δάσος Τιθορέας Φθιώτιδας (ΦΕΚ 125/1979, τ.  
Δ΄), τα δάση Αμυγδαλέων Καβάλας (ΦΕΚ 606/1979, τ. Δ΄), το δάσος Λόφων Κάστρου και  
Αηλιά Τρικάλων (ΦΕΚ 609/19749, τ. Δ΄), το δρυοδάσος Κουρί – Αλμυρού Μαγνησίας (ΦΕΚ  
99/1980, τ. Α΄).  
Διατηρητέα μνημεία της φύσης έχουν ανακηρυχθεί: οι δύο Πλάτανοι του Σχολαρίου (ΦΕΚ  
281/1975, τ. Β΄), το κλήμα των Καλαβρύτων (Αχαϊα), το Πεύκο της Νικήτης Χαλκιδικής, ο  
Πλάτανος στον Γεροπλάτανο Χαλκιδικής, ο Πλάτανος της Βάβδου, ο Πλάτανος του  
Παυσανία στο Αίγιο (Αχαϊα), οι Δώδεκα Βρύσες του Αιγίου (Αχαϊα) (για όλα τα παραπάνω  
με ΦΕΚ 738/1975, τ. Β΄), οι Πλάτανοι των Κομποτάδων (Φθιώτιδα), ο Πλάτανος της Άρτας  
(ΦΕΚ 113/1976, τ. Β΄), ο αειθαλής Πλάτανος της Φαιστού (Ηράκλειο), οι Πλάτανοι της  
Βέροιας (Ημαθία), ο Πλάτανος του Ναυπλίου (Αργολίδας), η Ελιά του Ναυπλίου  
(Αργολίδας), ο Φοίνικας του Ναυπλίου (Αργολίδας), οι Ίταμοι Κρυονερίου Αργολίδας, οι  
Ελιές της Δημαίνης Αργολίδας, οι Ελιές του Αλμυροποτάμου Εύβοιας (ΦΕΚ 590/1977, τ.  
Β΄), ο Πλάτανος της Δημητσάνας Αρκαδίας, ο Σφένδαμος του Σιδηροκάστρου Μεσσηνίας, η  
Ελιά της Καλαμάτας (Μεσσηνία), το Δάσος Δενδροκέδρων στην Κυνουρία Αρκαδίας, η Δρυς  
του Περιθωρίου Αρκαδίας, η συστάδα Δρυός και Φράξου (Μουριών), η Δρυς στις Κορφές  
Ηρακλείου, οι Βελανιδιές στην Καλαμιά Αιγίου (Αχαΐας), η Δρυς της Δόριζας Αρκαδίας, ο  
Πλάτανος Βλάτους Χανίων, ο Πλάτανος της Αγ. Μαρίνας Φθιώτιδας, οι Πλάτανοι της  
Λαμίας (Φθιώτιδα), το Δάσος της Οξιάς στην Τσίχλα Χαϊντού Ξάνθης, το Δάσος Οξιάς στο  
Πευκωτό Πέλλας, το Παρθένο Δάσος της Κεντρικής Ροδόπης, το νησί Πιπέρι στις Βόρειες  
Σποράδες (ΦΕΚ 121/1980, τ. Δ΄), ο Πλάτανος στην Ελαία Θεσπρωτίας, η Φτελιά της  
Αηδόνας Καλαμπάκας (Τρικάλα), ο αειθαλής Πλάτανος των Αζωγυρών Χανίων (ΦΕΚ  
173/1981, τ. Β΄), το Κρητικό Κεφαλάνθηρο στις Καμάρες Ηρακλείου, ο Πλάτανος του Αγ.  
Φλώρου Μεσσηνίας (ΦΕΚ 589/1985, τ. Β΄), το Απολιθωμένο Δάσος της Λέσβου (ΦΕΚ  
160/1985, τ. Α΄), ο Πλάτανος του Ιπποκράτη στην Κω, ο Πλάτανος της Απολλωνίας -  
Σταυρός Θεσσαλονίκης (ΦΕΚ 589/1985, τ. Β΄), ο Πλάτανος της Πλατανιώτισσας  
Καλαβρύτων (Αχαΐα), το Δάσος του Λεσινίου Αιτωλοακαρνανίας (ΦΕΚ 773/1985, τ. Β΄), ο  
Πλάτανος της Αγ. Λαύρας Καλαβρύτων (Αχαΐα), ο Σφαγνώνας στο Δάσος του Λαϊλιά  
Σερρών, τα υπόλειμμα υδροχαρούς δάσους στην Ιστιαία Εύβοιας, το Δάσος αείφυλλων  
πλατύφυλλων στο νησί Σαπιέντζα (Μεσσηνία), το Μικτό Δάσος Προμάχων - Λυκοστόμου  
Αριδαίας (Πέλλα), το Φυσικό Δάσος κυπαρισσίου στον Έμπωνα Ρόδου, το Μικτό Δάσος του  
Γράμου (Καστοριά) (ΦΕΚ 656/1986, τ. Β΄) και το Κυπαρίσσι της Πρασιάς Ευρυτανίας (ΦΕΚ  
520/1997, τ. Β΄).  
Το ενδιαφέρον των πολιτών για να επισκεφτούν τις παραπάνω περιοχές διαφαίνεται έμμεσα  
από την παράγραφο 3, άρθρου 21 του Ν. 1790/1988 “Οργάνωση και λειτουργία Οργανισμού  
Ελληνικών Γεωργικών Ασφαλίσεων και άλλες διατάξεις” (ΦΕΚ 134/20-6-1988, τ. Α') το  
οποίο δίνει την δυνατότητα καθιέρωσης εισιτηρίου εισόδου επίσκεψης σε «προστατευόμενες  
περιοχές», που έχουν χαρακτηριστεί ως Εθνικοί Δρυμοί, Αισθητικά Δάση, Διατηρητέα  
μνημεία της φύσης και άλλα των οποίων η προστασία-διαχείρισή τους ανήκει στην  
αρμοδιότητα του Υπουργείου Γεωργίας.  
Αρχικά με τα άρθρα 253 και 254 του Ν.Δ. 86/ 1969 και στη συνέχεια με τα άρθρα 3 και 4 του  
Ν. 177/1975 “Περί αντικαταστάσεως και συμπληρώσεως διατάξεων τινών του Νομοθετικού  
Διατάγματος 86/1969 “Περί Δασικού Κώδικος” (ΦΕΚ 205/27-9-1975, τ. Α') δύναται με  
απόφαση του Υπουργείου Γεωργίας να ιδρυθούν α) Εκτροφεία Θηραμάτων με σκοπό την  
αναπαραγωγή και αύξηση των ενδημικών θηραμάτων ή εισαγωγή ξενικών τοιούτων, για τον  
εμπλουτισμό άλλων περιοχών δια αυτών, β) Καταφύγια Θηραμάτων τα οποία θα πρέπει να  
πληρούν την κάλυψη των βασικών αναγκών των θηραμάτων όσο αφορά την ησυχία, τροφή  
και ύδωρ και γ) Ελεγχόμενες Κυνηγετικές Περιοχές στις οποίες επιτρέπεται η θήρα όμως  
κάτω από όρους, προϋποθέσεις, πρόσθετα τέλη και διατυπώσεις.154

συγκεκριμένου αρχιπελάγους, διότι αποτελούν καταφύγιο της μεσογειακής φώκιας  
(Monachus monachus) και της Ζακύνθου (ΦΕΚ 906/1999, τ. Δ΄), για την προστασία της  
θαλάσσιας χελώνας Caretta caretta.  
Επίσης στην παράγραφο 4 του άρθρου 16 του Ν. 2742/1999 αναφέρει ότι στην παραπάνω  
διαδικασία υπάγεται κάθε νέος χαρακτηρισμός εθνικών δρυμών, αισθητικών δασών και  
διατηρητέων μνημείων της φύσης, καθώς και κάθε τροποποίηση των ορίων και καθορισμός  
των αναγκαίων όρων και περιορισμών προστασίας των εθνικών δρυμών, αισθητικών δασών  
και διατηρητέων μνημείων της φύσης που έχουν ήδη χαρακτηρισθεί. Γίνεται, λοιπόν, φανερό  
ότι ανάμεσα στο Υπουργείο Περιβάλλοντος, Χωροταξίας και Δημόσιων Έργων και  
Υπουργείο Αγροτικής Ανάπτυξης και Τροφίμων υπάρχει κάποια μορφής σύγκρουση για το  
ποιος θα προΐσταται στις προστατευόμενες περιοχές της χώρας με δασικό χαρακτήρα.  
2.2 Προστατευόμενες περιοχές διεθνούς ενδιαφέροντος - Θεσμικό πλαίσιο  
Παράλληλα ο αριθμός των προστατευόμενων και υπό προστασία περιοχών αυξάνεται με την  
ενσωμάτωση στην εθνική νομοθεσία Διεθνών Συμβάσεων, Συμφωνιών και Κοινοτικών  
Οδηγιών για την προστασία της φύσης.  
Το 1971 υπογράφηκε η Διεθνής Σύμβαση του Ραμσάρ που καθιέρωσε υποχρέωση των  
συμβαλλόμενων κρατών να συντηρούν τους υγροβιοτόπους με τη δημιουργία περιοχών  
ειδικής προστασίας, τόσο ως προς αυτούς που αναφέρονται ρητώς ως διεθνούς σημασίας  
βιότοποι υδρόβιων πτηνών, όσο και ως προς αυτούς που δεν είναι εγγεγραμμένοι στο σχετικό  
πίνακα (Καράκωστας 1998). Οι υγροβιότοποι δεν είναι άχρηστοι τόποι, αλλά μια πολύτιμη  
εθνική φυσική κληρονομιά (Μαλαμίδης 1983, IUCN 1986, Heliotis 1988). Μέχρι σήμερα,  
διεθνώς, οι υγρότοποι που υπάγονται στη Συνθήκη Ραμσάρ είναι 500 και καλύπτουν πάνω  
από 30.000.000 εκτάρια (Χατζηστάθης και Ισπικούδης 1995).  
Μ τον όρο «υγρότοποι» ορίζονται έλη, τέλματα, περιοχές τύρφης ή νερών φυσικής ή  
τεχνικής προέλευσης, μόνιμα ή προσωρινώς κατακλυζόμενα με νερό, το οποίο είναι στάσιμο  
ή ρέον, γλυκό ή υφάλμυρο ή αλμυρό, συμπεριλαμβανομένων και εκτάσεων που καλύπτονται  
από θαλάσσιο νερό, το βάθος του οποίου κατά την αμπωτίδα δεν υπερβαίνει τα έξι μέτρα  
(Σύμβαση Ραμσάρ). Η σύμβαση έγινε εσωτερικό δίκαιο με το Ν.Δ. 191/1974 “Περί  
κυρώσεως της εν Ραμσάρ του Ιράν κατά την 2αν Φεβρουαρίου 1971 υπογραφείσης Διεθνούς  
Συμφωνίας περί προστασίας των Διεθνούς ενδιαφέροντος υγροτόπων ιδία ως υγροβιοτόπων”  
(ΦΕΚ 350/20-11-1974, τ. Α') η οποία τροποποιήθηκε και συμπληρώθηκε με τον Ν.  
1751/1988 “Κύρωση Πρωτοκόλλου τροποποιητικού της σύμβασης Ραμσάρ 1971 για την  
προστασία των διεθνούς ενδιαφέροντος υγροτόπων ιδίως ως υγροβιοτόπων” (ΦΕΚ 26/9-2-  
1988, τ. Α') και τον Ν. 1950/1991 “Κύρωση των τροποποιήσεων της Σύμβασης Ραμσάρ  
(1971) για την προστασία των διεθνούς ενδιαφέροντος υγροτόπων ιδία ως υγροβιοτόπων”  
(ΦΕΚ 84/1991, τ. Α'). Η Ελλάδα έχει περιλάβει στον κατάλογο της Σύμβασης Ραμσάρ τους  
εξής 11 υγροτόπους: α) Δέλτα Έβρου, β) Λίμνη Μητρικού-Καρακάτζαλη, γ) Λίμνη  
Βιστονίδα, Πόρτο-Λάγος, Λίμνη Ισμαρίδα και παρακείμενες λιμνοθάλασσες, δ) Δέλτα  
Νέστου και παρακείμενες λιμνοθάλασσες, ε) Λίμνες Βόλβη και Κορώνεια, στ) Τεχνητή λίμνη  
Κερκίνη, ζ) Δέλτα Αξιού, Λουδία, Αλιάκμονα και Αλυκές Κίτρους Πιερίας, η) Λίμνη Μικρή  
Πρέσπα, θ) Κόλπος Αμβρακικού, ι) Λιμνοθάλασσες Μεσολογγίου-Αιτωλικού και κ)  
Λιμνοθάλασσες Κοτυχίου και δάσος Στροφυλιάς.  
Η σύμβαση της Βόννης (23 Ιουνίου 1979) που αναφέρεται στη Διατήρηση των  
Αποδημητικών Πτηνών κυρώθηκε από τη χώρας μας, με μεγάλη καθυστέρηση, με το Ν.  
2719/1999 “Κύρωση της Διεθνούς Σύμβασης για τη διατήρηση των αποδημητικών ειδών της  
άγριας πανίδας και άλλες διατάξεις” (ΦΕΚ 106/26-5-1999, τ. Α').  
Η σύμβαση της Βέρνης, (19 Σεπτεμβρίου 1979) που αναφέρεται στη Διατήρηση της Άγριας  
Ζωής και του Φυσικού Περιβάλλοντος της Ευρώπης κυρώθηκε από τη χώρας μας με το Ν.157

1335/1985 “Κύρωση Διεθνούς Σύμβασης για τη διατήρηση της άγριας ζωής και του φυσικού  
περιβάλλοντος της Ευρώπης” (ΦΕΚ 32/14-3-1983, τ. Α').  
Η σύμβαση του Ριο ντε Τζανέϊρο (5 Ιουνίου 1992) που αναφέρεται στη βιολογική  
ποικιλότητα κυρώθηκε από τη χώρας μας με το Ν. 2204/1994 “Κύρωση Διεθνούς Σύμβασης  
για τη βιολογική ποικιλότητα” (ΦΕΚ 59/15-4-1994, τ. Α').  
Η σύμβαση της Βαρκελώνης και ειδικότερα το πρωτόκολλο 4 «Περί των ειδικά  
προστατευόμενων περιοχών της Μεσογείου» υπογράφηκε στη Γενεύη στις 3/4/1982 και  
κυρώθηκε από την Ελλάδα με τον Ν. 1634/86 (ΦΕΚ 104/18-7-1986, τ. Α') βάσει αυτού τα  
συμβαλλόμενα Κράτη Μέρη της Σύμβασης δεσμεύονται να λάβουν όλα τα κατάλληλα μέτρα  
για την προστασία των σημαντικών θαλάσσιων περιοχών για τη διατήρηση των φυσικών  
πόρων, των φυσικών τοπίων και των περιοχών της πολιτιστικής κληρονομιάς της Μεσογείου.  
Σε εφαρμογή του έχουν χαρακτηριστεί 9 περιοχές ως Ειδικά Προστατευόμενες Περιοχές  
σύμφωνα με τη Σύμβαση της Βαρκελώνης (Πρωτόκολλο 4): α) Αισθητικό Δάσος  
Νικοπόλεως – Μύτικα, β) Αισθητικό Δάσος Πευκιάς Ξυλοκάστρου, δ) Εθνικός Δρυμός  
Σαμαριάς (πυρήνας), ε) Θαλάσσιο Πάρκο Αλοννήσου και Βορείων Σποράδων στ)  
Απολιθωμένο Δάσος της Λέσβου, ζ) Αισθητικό Δάσος Νήσου Σκιάθου, η) Εθνικός Δρυμός  
Σουνίου, θ) Αισθητικό Δάσος Βάι και ι) Αμβρακικός Κόλπος.  
Η Οδηγία 79/409/ΕΟΚ “Για τη διατήρηση των άγριων πτηνών” (Ε.Ε. 15 σελ. 202) απαιτούσε  
την δημιουργία Ειδικών Περιοχών Προστασίας (Special Protection Areas - SPA) της  
ορνιθοπανίδας ενώ η οδηγία 92/43/ΕΟΚ “Για τη διατήρηση των φυσικών οικοτόπων καθώς  
και της άγριας πανίδας και χλωρίδας” (ΕΕL 206/7/22.7.1992) απαιτούσε τη δημιουργία  
Ειδικών Περιοχών Προστασίας (Special Areas of Conservation - SAC) για τα υπόλοιπα είδη  
και το περιβάλλον. Από κοινού αυτές οι περιοχές δημιουργούν τις περιοχές του δικτύου  
Natura (Φύση) 2000.  
Σε συμμόρφωση με τις διατάξεις της Οδηγίας 79/409/ΕΟΚ του Συμβουλίου της 2ας Απριλίου  
1979, όπως αυτή τροποποιήθηκε από την Οδηγία 81/854/ΕΟΚ του Συμβουλίου της 19ης  
Οκτωβρίου 1981 (ΕΕL 319/7.11.81 σελ. 3) είχαμε την ΚΥΑ 414985/1985 “Μέτρα  
διαχείρισης της άγριας πτηνοπανίδας” (ΦΕΚ 754/18-12-1985, τ. Β') η οποία τροποποιήθηκε  
και συμπληρώθηκε με την ΚΥΑ 294283/1998 “Μέτρα διαχείρισης της άγριας πτηνοπανίδας,  
σε συμμόρφωση με τις Οδηγίες 94/24ΕΚ του Συμβουλίου και 91/244/ΕΟΚ, 97/49/ΕΚ της  
Επιτροπής” (ΦΕΚ 68/4-2-19988, τ. Β') σύμφωνα με τις οποίες η χώρα μας δεσμεύεται στην  
ανάληψη των αναγκαίων μέτρων για τη διατήρηση όλων των ειδών της άγριας πτηνοπανίδας  
και ειδικότερα για την προστασία, τη διαχείριση και τη ρύθμιση των πληθυσμών της, ώστε να  
ανταποκρίνονται ιδιαίτερα οι πληθυσμοί αυτοί στις οικολογικές, επιστημονικές και  
πολιτιστικές απαιτήσεις λαμβάνοντας ωστόσο υπόψη τις οικονομικές και ψυχαγωγικές  
ανάγκες. Η απόφαση αυτή έχει εφαρμογή στα πτηνά, στα αυγά, στις φωλιές και στους  
βιοτόπους τους.  
Σε συμμόρφωση με τις διατάξεις της Οδηγίας 92/43/ΕΟΚ του Συμβουλίου της 21ης Μαΐου  
1992 των Ευρωπαϊκών Κοινοτήτων και της Οδηγίας 97/62/ΕΟΚ του Συμβουλίου της 27ης  
Οκτωβρίου 1997 των Ευρωπαϊκών Κοινοτήτων “για την τεχνική και επιστημονική  
αναπροσαρμογή της οδηγίας 92/43/ΕΟΚ ... κ.λπ” (ΕΕL 305/8.11.97 σελ. 49) είχαμε την ΚΥΑ  
33318/3028/1998 “Καθορισμός μέτρων και διαδικασιών για τη διατήρηση των φυσικών  
οικοτόπων (ενδιαιτημάτων) καθώς και της άγριας πανίδας και χλωρίδας” (ΦΕΚ 1289/28-12-  
1998, τ. Β'). Η Οδηγία της ΕΕ, λοιπόν, έγινε εσωτερικό δίκαιο της χώρας μας καθορίζοντας  
τη συμμετοχή στο Ευρωπαϊκό Οικολογικό Δίκτυο Ειδικών Ζωνών Διατήρησης «Natura  
2000» που σκοπό έχει την προστασία της βιολογικής ποικιλότητας με τη λήψη των  
αναγκαίων και ενδεδειγμένων μέτρων ώστε να διασφαλίζεται η διατήρηση ή η  
αποκατάσταση σε ικανοποιητικά βαθμό διατήρησης των φυσικών οικοτόπων  
(ενδιαιτημάτων) και των άγριων ειδών χλωρίδας και πανίδας κοινοτικού ενδιαφέροντος.158

Σύμφωνα με το Υ.ΠΕ.ΧΩ.Δ.Ε. (2008) στο δίκτυο Natura 2000 έχουν καθοριστεί μέχρι  
σήμερα 371 περιοχές από όλη τη χώρα.  
Το Ευρωπαϊκό Δίκτυο Βιογενετικών Αποθεμάτων ιδρύθηκε το 1976 από το Συμβούλιο της  
Ευρώπης και αποσκοπεί στη διατήρηση αντιπροσωπευτικών δειγμάτων χλωρίδας, πανίδας  
και φυσικών περιοχών της Ευρώπης. Στη χώρα μας έχουν χαρακτηριστεί σαν Βιογενετικά  
Αποθέματα 16 περιοχές οι οποίες είναι: α) Φυσικό Μνημείο Δάσους Λεσινίου, β) Εθνικός  
Δρυμός Πίνδου, γ) Παρθένο Δάσος Κεντρικής Ροδόπης, δ) Παρθένο Δάσος Παρανεστίου, ε)  
Φυσικό Μνημείο Μικτού Δάσους, στ) Κόλπος Λαγανά, ζ) Φυσικό Μνημείο Μικτού Δάσους,  
η) Εθνικός Δρυμός Αίνου (πυρήνας), θ) Αισθητικό Δάσος Κουρί – Αλμυρού, ι) Φυσικό  
Μνημείο Δάσους Αειφύλων, κ) Φυσικό Μνημείο Δάσους Οξιάς, λ) Φυσικό Μνημείο Μικτού  
Δάσους, μ) Εθνικός Δρυμός Ολύμπου (πύρηνας), ν) Εθνικός Δρυμός Οίτης (πυρήνας), ξ)  
Εθνικός Δρυμός Πρεσπών (Δάσος) και ο) Εθνικός Δρυμός Σαμαριάς (Υ.ΠΕ.ΧΩ.Δ.Ε. 2007).  
Το Πρόγραμμα «Για τον Άνθρωπο και την Βιόσφαιρα» (Man and the Biosphere "MAB") της  
UNESCO εγκαινιάστηκε το 1970 και, ανάμεσα σε άλλα, στόχευε στην ανάπτυξη της βάσης  
για ορθολογική χρήση και διατήρηση των πόρων της βιόσφαιρας, μέσα στις φυσικές και  
κοινωνικές υπηρεσίες. Το σχέδιο ΜΑΒ 8 (ένα από τα 14 διεθνή θέματα ή σχέδια του  
προγράμματος) αφορά στη «διατήρηση των φυσικών περιοχών και του γενετικού υλικού που  
περιέχουν». Στόχος ήταν η δημιουργία ενός παγκόσμιου δικτύου εθνικών πάρκων  
(Αποθέματα Βιόσφαιρας), όπου κάθε πάρκο θα ανήκε σε μία ή περισσότερες από τις  
ακόλουθες κατηγορίες: i) Αντιπροσωπευτικό παράδειγμα φυσικού οικοσυστήματος. ii)  
Μοναδική κοινότητα ή περιοχή ασυνήθιστων φυσικών χαρακτηριστικών με εξαιρετικό  
ενδιαφέρον, όπως για παράδειγμα ένας πληθυσμός ενός παγκοσμίως σπανίου είδους. iii)  
Παράδειγμα αρμονικού τοπίου ως αποτέλεσμα παραδοσιακών τρόπων χρήσεων γης. και iv)  
Παράδειγμα τροποποιημένων ή υποβαθμισμένων οικοσυστημάτων που έχουν δυνατότητες  
αποκατάστασης φυσικότερων συνθηκών. Κάθε Απόθεμα Βιόσφαιρας χρειάζεται έκταση  
αρκετά μεγάλη για να περιλαμβάνει μία αποτελεσματικά προστατευμένη μονάδα και πρέπει  
να έχει επαρκή και μακρόχρονη προστασία. Σε 102 χώρες παγκοσμίως έχουν οριοθετηθεί  
συνολικά 482 Αποθέματα Βιόσφαιρας. Στην Ελλάδα Απόθεμα Βιόσφαιρας χαρακτηρίζεται  
ο Όλυμπος και η Σαμαριά (UNESCO 2008).  
Το Ευρωδίπλωμα είναι ένας θεσμός του Συμβουλίου της Ευρώπης που ξεκίνησε το 1965,  
υιοθετήθηκε επίσημα το 1973, και οι αναθεωρημένοι κανονισμοί του υιοθετήθηκαν το 1991  
και το 1998. Απονέμεται σε περιοχές οι οποίες αναγνωρίζονται ως περιοχές φυσικής  
κληρονομιάς ευρωπαϊκού ενδιαφέροντος και προστατεύονται κατάλληλα. Σε περίπτωση  
υποβάθμισης του φυσικού περιβάλλοντος είναι δυνατή η ανάκληση του Ευρωδιπλώματος.  
Στη χώρα μας στη μόνη περιοχή που έχει απονεμηθεί Ευρωδίπλωμα είναι ο Εθνικός Δρυμός  
Σαμαριάς.  
Η Ελλάδα έχει συνυπογράψει από το 1981 τη Συνθήκη της UNESCO για την προστασία των  
μνημείων και χώρων παγκόσμιας κληρονομιάς. Στόχος της UNESCO είναι η προστασία από  
κάθε είδους φθορά και καταστροφή, προκειμένου αυτά να κληροδοτηθούν στις γενιές του  
μέλλοντος. Υπεύθυνος φορέας για την κήρυξη των περιοχών είναι το Υπουργείο Πολιτισμού.  
Στη χώρα μας έχουν κηρυχθεί ως Μνημεία Παγκόσμιας Κληρονομιάς για το φυσικό  
περιβάλλον τους τα Αντιχάσια Όρη-Μετέωρα και το όρος Άθως (Άγιο Όρος) (Υπουργείο  
Πολιτισμού 2008).  
3. Παλιές και νέες αντιλήψεις για τις προστατευόμενες περιοχές  
Η προσέγγιση που ακολουθήθηκε διεθνώς στα πρώτα στάδια του θεσμού των  
προστατευόμενων περιοχών ήταν η απόλυτη προστασία φυσικών περιοχών και ο  
αποκλεισμός των ανθρώπινων δραστηριοτήτων (Χατζηχαραλάμπους 2006). Η ανάπτυξη και  
η προστασία του περιβάλλοντος ήταν έννοιες ασύμβατες και οποιαδήποτε δραστηριότητα θα159

οδηγούσε μοιραία σε αλλοίωση των φυσικών οικοτόπων, ρύπανση και υπερεκμετάλλευση  
των φυσικών πόρων. Αυτή ωστόσο η αντίληψη βαθμιαία αποδεικνύεται υπερβολική ή ακόμη  
και λανθασμένη (Καράβελλας κ.α. 2003). Σήμερα, οι μαχόμενοι για τη διατήρηση του  
φυσικού περιβάλλοντος έχουν προτείνει μια διαφορετική προσέγγιση, υποστηρίζοντας ότι η  
ενσωμάτωση του τοπικού πληθυσμού είναι ο αποτελεσματικότερος τρόπος συντήρησης των  
προστατευόμενων περιοχών (Nepal and Weber 1995). Οι περιοχές αυτές απαιτούν αδιάκοπη  
και συνεχή βελτίωση, ώστε να ικανοποιούν στο μεγαλύτερο δυνατό βαθμό τις αισθητικές,  
επιστημονικές και εκπαιδευτικές απαιτήσεις των επισκεπτών (Χατζηστάθης και Ισπικούδης  
1995).  
Η σημασία της φύσης στην προσέλκυση των τουριστών είναι σημαντική, καθώς η φύση και η  
πολιτιστική κληρονομιά αντιπροσωπεύουν ένα ανταγωνιστικό πλεονέκτημα για πολλές  
περιοχές (Williams et al. 1992), ενώ η προστασία του περιβάλλοντος προβάλλει ως δίλημμα  
ανάμεσα στη διατήρηση της φύσης και την οικονομική ανάπτυξη (Σιούτη 1988). Η ανάπτυξη  
τουριστικών δραστηριοτήτων σε προστατευόμενες περιοχές, σύμφωνα με διάφορους Διεθνείς  
Οργανισμούς στηρίζεται μεταξύ των άλλων και στην υπόθεση ότι η επίτευξη κέρδους δεν  
είναι ασύμβατη με τη διαχείριση των προστατευόμενων περιοχών, αρκεί να σέβεται τον  
πρωταρχικό σκοπό της προστασίας και της διατήρησης των περιοχών (Φωτίου 2001).  
Μέχρι τις προηγούμενες δεκαετίες ο προγραμματισμός για τα εθνικά πάρκα είχε βασιστεί σε  
μια παραγωγική αλυσίδα που οι αποφάσεις λαμβάνονται από την αρμόδια δημόσια αρχή  
(Moore and Lee 1999). Μάλιστα η έλλειψη συμμετοχής από ενδιαφερόμενα μέρη στην λήψη  
αποφάσεων για τα Εθνικά πάρκα στην Ελλάδα οδήγησε στον φόβο και στη δυσπιστία αλλά  
και σε συχνές συγκρούσεις μεταξύ των τοπικών ομάδων κοινοτήτων και των διοικητικών  
αρχών (Papageorgiou 1996).  
Εντούτοις, η εξασφάλιση της τοπικής υποστήριξης για τις προστατευόμενες περιοχές  
αντιμετωπίζεται όλο και περισσότερο ως σημαντικό στοιχείο της συντήρησης της  
βιοποικιλότητας (Walpole και Goodwin 2001). Σταδιακά, νέες τάσεις έχουν προκύψει, σε  
σχέση με τις στρατηγικές που στοχεύουν στη διευκόλυνση της τοπικής συμμετοχής όπου οι  
αρμόδιες αρχές διαχειρίζονται φυσικούς πόρους με τοπική αξία. (Francis 1996, Conway  
1997, Mehta and Heinen 2001, Nepal 2002). Οι αντιλήψεις των τοπικών ανθρώπων περιέχουν  
τις χρήσιμες πληροφορίες που θα μπορούσαν να ενσωματωθούν στη διαδικασία λήψης  
αποφάσεων και να οδηγήσουν στη μείωση των συγκρούσεων (Trakolis 2001). Επιπλέον, η  
κοινοτική συμμετοχή και η ισότητα πρέπει να επιτευχθούν επειγόντως στη διαδικασία λήψης  
αποφάσεων (IUCN 1993). Σήμερα ο συνδυασμός της διαχείρισης των προστατευόμενων  
περιοχών μεταξύ των τοπικών κοινοτήτων και των αρχών συντήρησης για να γίνει από  
κοινού διαχείριση των πόρων υψηλής αξίας και συντήρησης εφαρμόζεται σε αναπτυγμένες  
χώρες (McNeely 1995, Harris et al. 1996, Venter and Breen 1998, Beltran 2000). Σε  
ορισμένες περιπτώσεις, στην διαχείριση των προστατευόμενων ζωνών συμμετέχουν και μη  
κυβερνητικές οργανώσεις (IUCN 1991, Schneider and Burnett 2000)  
Αν και οι προστατευόμενες περιοχές επιλέγονται με βάση οικολογικά κριτήρια και άμεσο  
στόχο περιβαλλοντικά οφέλη, μπορούν, εφόσον οι θεσμοί λειτουργούν και η διαχείρισή τους  
γίνεται σωστά, να οδηγήσουν σε σημαντικά κοινωνικά και οικονομικά οφέλη (Mcneely  
1994). Οι ανθρώπινες κοινότητες, ειδικά εκείνοι που ζουν γύρω από τις προστατευόμενες  
περιοχές, έχουν συχνά σημαντικές και μακροπρόθεσμες υφιστάμενες σχέσεις με αυτές τις  
περιοχές (Trakolis 2001). Οι δυνατότητες οικονομικής ανάπτυξης συνεπάγονται και  
κοινωνικά οφέλη. Κάποια είναι προφανή: οι θέσεις εργασίας συνεπάγονται μείωση της  
ανεργίας, συγκράτηση του πληθυσμού σε μια περιοχή και βελτίωση του κοινωνικού ιστού  
(Καράβελλας κ.α. 2003).  
Τα αναμενόμενα οφέλη από τις συμμετοχικές διαδικασίες στη διαχείριση των  
προστατευόμενων περιοχών, συνοψίζονται στα παρακάτω (Ντάφης 2004): α) αξιοποιούνται  
πλήρως οι γνώσεις και η εμπειρία που έχουν οι ντόπιοι για τα πολύτιμα χαρακτηριστικά της160

περιοχής αλλά και για τα προβλήματα και τους τρόπους επίλυσής τους, β) εξασφαλίζεται η  
βιωσιμότητα των μέτρων προστασίας και διαχείρισης και εξοικονομούνται οι πόροι που  
μπορεί να ξοδεύονταν αλόγιστα εξαιτίας της μη εφαρμογής τους, γ) ελαχιστοποιούνται ή  
αποφεύγονται οι ενδεχόμενες συγκρούσεις μεταξύ των ενδιαφερόμενων μερών, αφού τα  
επίμαχα θέματα έχουν εντοπιστεί και συζητηθεί εξαρχής, δ) εξασφαλίζεται η συνέχεια και  
συνέπεια στο έργο της προστασίας, ε) εξασφαλίζεται η επαφή και η σχέση αμοιβαίας  
εμπιστοσύνης μεταξύ «ξένων» (π.χ. επιστημόνων ή των μελών ενός νεοσύστατου φορέα  
διαχείρισης) και των ντόπιων και στ) καλλιεργείται η «κουλτούρα»των συμμετοχικών  
διαδικασιών.  
Παλαιότερα οι προστατευόμενες περιοχές δημιουργούνταν κάθε μια χωριστά και  
εφαρμόζονταν σ΄ αυτήν, έστω και αν ήταν μεγάλης έκτασης, διαχείριση ως «νησί» από  
εξειδικευμένους επιστήμονες λίγων ειδικοτήτων, ενώ σήμερα οι προστατευόμενες περιοχές  
αναπτύσσονται ως «δίκτυα» και διαχειρίζονται από ευρύτερες διεπιστημονικές ομάδες  
επιστημόνων.  
Μερικές προστατευόμενες περιοχές είναι στην πραγματικότητα ιδιαίτερα κερδοφόρες,  
κερδίζοντας πολύ σημαντικό συνάλλαγμα για τις χώρες τους και αυτό γιατί αποτελούν ή  
μπορούν να αναδειχθούν σε τουριστικό προορισμό, δραστηριότητα που επιφέρει επιπλέον  
έσοδα, δημιουργεί θέσεις εργασίας και προωθεί την ανάπτυξη της τοπικής οικονομίας  
(Mcneely, 1994). Επίσης οι προστατευόμενες περιοχές στις μέρες μας είναι συνήθως  
επιλέξιμες για πολλά εθνικά ή κοινοτικά χρηματοδοτικά προγράμματα. Προσφέρουν μια  
άριστη ευκαιρία για τα περιφερειακά προγράμματα και σ’ αυτά μπορεί να υπάρξει  
μεγαλύτερη υποστήριξη από διεθνή κεφάλαια. Παλαιότερα η χρηματοδότηση των  
προστατευόμενων περιοχών στη χώρα μας γίνονταν κυρίως μέσω του κρατικού  
προϋπολογισμού.  
Όταν η ανθρώπινη χρήση υπό μορφή τουρισμού και αναψυχής ενθαρρύνεται ή υποστηρίζεται  
στις προστατευόμενες περιοχές, αυτό γίνεται συχνά με το επιχείρημα των οικονομικών  
οφελών στις τοπικές κοινότητες (Marsh 2000). Ο τουρισμός στις προστατευόμενες περιοχές  
πρέπει να ρυθμιστεί με τη βοήθεια και το συμφέρον όλων των συμμετεχόντων για μια  
δεδομένη περιοχή με εστίαση στον τοπικό πληθυσμό. Ο αρχικός λόγος για αυτήν την  
προσέγγιση είναι ότι οι άνθρωποι που ζουν στις οριακές περιοχές έχουν κάποιες δυσκολίες  
στην είσοδο της αγοράς εργασίας (Guyer and Pollard 1997, Tesitel et al. 1999). Ο  
οικοτουρισμός μπορεί να ωφελήσει τις προστατευόμενες περιοχές μέσω της παραγωγής των  
χρημάτων για τη διαχείριση και προστασία των φυσικών βιότοπων και των ειδών,  
επιτρέποντας στους ντόπιους να έχουν οικονομικά οφέλη από τις προστατευόμενες περιοχές,  
και έτσι να ενθαρρύνουν την υποστήριξη προστασίας της προστατευόμενης περιοχής, και με  
το να προσφέρουν μέσα με τα οποία μπορεί να ενισχυθεί η συνείδηση των ανθρώπων για τη  
σημασία της συντήρησης της (Goodwin 1996).  
Η σχέση μεταξύ κοινού και φυσικού περιβάλλοντος είναι σύνθετη. Αφ' ενός, η συμπεριφορά  
αναψυχής των ανθρώπων επηρεάζεται έμμεσα από την περιβαλλοντική ποιότητα και, αφ’  
ετέρου, το κοινό κατέχει τη δυνατότητα να δημιουργεί επιπτώσεις άμεσα στην ποιότητα του  
φυσικού περιβάλλοντος μέσω των μεμονωμένων συμπεριφορών (Pendleton et al. 2001). Οι  
άνθρωποι πρέπει να αισθανθούν ευπρόσδεκτοι, να επισκεφτούν και να χρησιμοποιήσουν τις  
προστατευόμενες ζώνες, αλλά πρέπει να αναγνωρίσουν και να δεχτούν ότι ευθύνη τους είναι  
να ενεργούν σύμφωνα με τα καθορισμένα μέτρα συντήρησης που σχεδιάζονται για να  
εξασφαλίσουν την επαρκή προστασία των πάρκων (Μαλαμίδης 1983).  
Η επιτυχία ενός σχεδίου διαχείρισης και προστασίας δεν εξαρτάται απλά από την  
κυβερνητική υποστήριξη και τις τοπικές διαχειριστικές αρχές, αλλά και από την εμπλοκή του  
τοπικού πληθυσμού (Sauer 2005). Η συμμετοχή του κοινού περικλείει το δικαίωμα της  
τοπικής κοινωνίας για πληροφόρηση και πρόσβαση στη διαδικασία λήψης αποφάσεων  
(Conacher and Bell 2001). Οι διοικητικές αντιπροσωπείες των φυσικών πόρων161

χρησιμοποιούν όλο και περισσότερο τις διαδικασίες δημόσιας συμμετοχής που έχουν ως  
σκοπό κανονικά να ενισχύσουν την επικοινωνία και τις διαβουλεύσεις μέσω μεθόδων όπως οι  
δημόσιες πληροφορίες, οι δημόσιες ακροάσεις, οι διασκέψεις, και ο σχηματισμός των  
συμβουλευτικών ομάδων (Hjorts 2004). Η γενική πρόθεση της συμμετοχής είναι να  
επιλυθούν οι διαφορές τους και να εφαρμοστούν οι κοινές λύσεις (Appelstrand 2002).  
Οι διαχειριστές και σχεδιαστές των συγκεκριμένων περιοχών πρέπει να διαθέτουν την  
ικανότητα της αναγνώρισης και της κατανόησης των διαφορετικών συμφερόντων κάθε  
εμπλεκόμενου φορέα, της εκτίμησης των δυνατοτήτων τους και της ενσωμάτωσης των  
κατάλληλων πληροφοριών στα σχέδια διαχείρισης των προστατευόμενων περιοχών (Xu et al.  
2004). Η αμοιβαία κατανόηση και η οικοδόμηση μακροπρόθεσμων σχέσεων μεταξύ των  
συμμετεχόντων είναι απαραίτητες. Μια τέτοια κατάσταση μπορεί μόνο να επιτευχθεί εάν μια  
αληθινά διπλής κατεύθυνσης διαδικασία επικοινωνίας είναι σε ισχύ (Burkart 1995).  
Ακόμα και αν οι συμμετέχοντες δεν μπορούν να λύσουν ένα συγκεκριμένο θέμα, η  
διαδικασία της συμμετοχής οφείλει να βοηθήσει τους εμπλεκόμενους να κατανοήσουν τους  
στόχους και τις προοπτικές που υποστηρίζει η κάθε πλευρά, καλλιεργώντας την επικοινωνία  
και ανάπτυξη σχέσεων μεταξύ τους (Beierle 1999). Οι σχέσεις αυτές και οι αποφάσεις που  
πιθανόν ληφθούν μπορούν να παραμείνουν σταθερές στο πέρασμα του χρόνου, συντελώντας  
σε μια προοδευτική μείωση έως και απουσία των συγκρούσεων ή στη θεσμοθέτηση  
μηχανισμών για την επίλυση σημαντικών διαφορών (Susskind and Cruishank 1987).  
4. Συμπεράσματα  
Η πολυνομία που υπάρχει στην χώρα σχετικά με τις προστατευόμενες περιοχές φανερώνει  
την σημασία που προσδίδει σ’ αυτές η πολιτική ηγεσία σχετικά με τις δυνατότητες ανάπτυξης  
των περιοχών αυτών μέσω του τουρισμού, αλλά και τις διαφοροποιήσεις στην προσέγγιση  
του θεσμού αυτού από τα συναρμόδια Υπουργεία (Αγροτικής Ανάπτυξης και Τροφίμων,  
ΠΕ.ΧΩ.Δ.Ε. κ.λπ.).  
Εντούτοις, η πληθώρα ονομασιών για τις προστατευόμενες περιοχές δημιουργεί στους  
πολίτες προβληματισμό για την κατανόηση και αξιολόγηση της αξίας τους. Τίτλοι  
προστατευόμενων περιοχών που χρησιμοποιήθηκαν αρχικά όπως εθνικοί δρυμοί, αισθητικά  
δάση και διατηρητέα μνημεία της φύσης μπορούν να χαρακτηριστούν ως πετυχημένοι, σε  
αντίθεση με αυτούς που εισάγει ο Ν. 1650/1986, εκτός από τα εθνικά πάρκα, που  
διαχωρίζονται σε θαλάσσια πάρκα και εθνικούς δρυμούς. Η ανάγκη για βελτίωση των τίτλων  
των προστατευόμενων περιοχών εθνικού ενδιαφέροντος είναι επιβεβλημένη. Παράδειγμα  
μιας αντίστοιχης πρακτικής αποτελεί η μετονομασία των «καταφύγιων θηραμάτων» σε  
«καταφύγια άγριας ζωής».  
Το δίκτυο Natura 2000 αποτελεί μια άριστη πρόταση της ΕΕ για την προστασία του  
περιβάλλοντος. Μάλιστα στην χώρα μας έγινε ιδιαίτερα αποδεκτό. Η προστασία του φυσικού  
περιβάλλοντος αποτελεί τη βάση για αειφορική ανάπτυξη του τουρισμού και για την  
αναδιανομή εισοδημάτων στις φτωχότερες περιοχές της χώρας μας.